stanford-oval/wikipedia huggingface dataset:
חיים
אבולוציה

ישנם הטוענים שהיצורים החיים המוכרים לנו התפתחו מאב קדמון משותף, בתהליך של ברירה טבעית בין פרטים שונים במקצת לאורך מיליוני שנים בתהליך הקרוי אבולוציה. כתוצאה משינויים קטנים הנקראים מוטציה בקידוד החומר התורשתי, ובעקבות סלקציה ושרידה של אלו המתאימים לתנאים בהם הם חיים, נוצרת השתנות איטית של החומר התורשתי של האוכלוסייה החיה מדור לדור, ונוצרים מינים חדשים בתהליך הנקראה ספיסיאציה. לכן ניתן להגדיר פרט חי בהגדרה חליפית להגדרה המובאת למעלה. פרט חי הוא פרט הנוצר בתורשה מפרטים דומים לו שעברו אבולוציה.
התפתחות הפרט

ביצורים שונים יש שלבי התפתחות פרט שונים.
בבקטריה ההתרבות היא בהתחלקות התא לשני תאים. כל אחד מהתאים החדשים הוא יצור עצמאי ותא האם שממנו הם התחלקו כבר אינו מוגדר. כל אחד מהתאים החדשים סופג מזון מסביבתו, גדל ומתכונן להתחלקות לשני תאים. התפתחות זו אינה כוללת הזדקנות ולא מוות מזקנה.
ביצורים המתרבים ברבייה מינית יש שלב של ביצית מופרת, אחריו עוברות (ברחם, בביצה או בזרע של צמח), שלב של גדילה לפני בגרות מינית ושלב של בגרות מינית. אצל היצורים האנימליים המסובכים, למעט יוצאי דופן נדירים (למשל פיל זכר), מגיע שלב של הפסקת גדילה וממנו מתחילה ההזדקנות בקצב איטי. אין מינים המזדקנים לפני הגעה לבשלות מינית (גם בתור מחלה אצל פרטים זה נדיר ביותר). ישנם יצורים רב-תאיים מיניים המשנים את המגדר שלהם כחלק מתהליך ההתפתחות. ישנם עצים בהם הבגיר הצעיר הוא נקבה והבגיר שצבר סימני זקנה רבים הופך לזכר. ישנם דגים שבהם פרט שמתגלה כאחד הפרטים החזקים באוכלוסייה הופך לזכר.
וריאציה על הנושא – לארווה – הצעיר שטרם הגיע לבגרות מינית נראה ומתפקד באופן שונה לחלוטין מהבגיר בעל הבשלות המינית. לדוגמה: הלארווה של הצפרדע היא הראשן, הלארווה של הפרפר (חקר עם גלגול מלא) היא הזחל.
התפתחות הפרט > הזדקנות

הזדקנות היא תהליך בלאי ביולוגי המתרחש בכל יצור אאוקריוטי, בהתאם לגיל היצור, מינו הטקסונומי, המטען הגנטי שלו כפרט וסביבתו. אצל אדם החי בחברה עם חקלאות ורפואה מודרניות, מקובל להגדיר את תחילת התהליך בין גיל 40 ל-50 ומוות מסיבוכים קשורי זקנה מגיע אחרי גיל 75. אולם בחברות אנושיות שחיו בתנאים אחרים בלאי ביולוגי ומוות מזקנה הגיעו בגילים מוקדמים בהרבה.
חיידקים אינם מזדקנים אולם חלק מהחד-תאיים האוקריוטיים, כגון שמרים כן מזדקנים. זאת על אף שאין בהם התמיינות לרקמות. חיידק מתרבה על ידי חלוקתו לשנים כך שכל תא בת מכיל חצי מתכולת תא האם. כל תא בת גדל ומרבה את תכולתו וכשמיוצרת כפליים מהתחולה הקודמת, הוא מתחלק שוב לשניים. שמר, לעומת זאת, מתרבה בהנצה. רוב תכולת תא האם נשארת בתא האם, המניץ ממנו תא בת קטן. במקום בו הנץ תא הבת מקרום תא האם נותרת צלקת. שמר עם הרבה צלקות כאלה מתקשה לתפקד והוא למעשה זקן.
המיוחד לצמחים בניגוד לבעלי חיים ולפטריות הוא שיש להם רקמות במצבי זקנה שונים. לצמח יכול להיות עלה זקן לצד עלה צעיר שזה עתה התפתח מתאי הגזע. מלבד זאת, בניגוד לבעלי חיים ולפטריות, הליכי ההזדקנות בצמחים הם בעלי סדר אירועים קבוע – בלאי הרקמות מתרחש תמיד באותו אופן. כשמביטים בתוחלת החיים של כלל הצמח, ישנם מיני צמחים רבים חד-שנתיים, כלומר, הם מגיעים לגיל מקסימלי של שנה אחת. סוגים שונים של עצים, לעומת זאת, עשויים להגיע לגילאים מופלגים; ידועים עצים שגילם נאמד באלפי שנים. בין העצים הללו נמנים זנים מסוימים של עצי אורן, עצי סקויה, ועצי גינקגו.
כאשר מצטבר בלאי גופני רב בשל הזדקנות, הדבר מביא לידי מוות ביצורים אנימליים מורכבים, אופי הבלאי המצטבר שונה מפרט לפרט, בהתאם למטען התורשתי שלו ולקורות חייו.
ההתפתחות של חקר החיים

משחר ההיסטוריה הכתובה תהה האדם על ההבדל בין מה שחי ומה שאינו חי, על משמעות החיים וכן הגה דעות בדבר המוות ונושאים הקשורים בו, כגון הלידה. ההיסטוריה של הביולוגיה מתפרשת על פני מסורת ארוכה של חקר הרפואה והטבע, המגיעה עוד מיוון העתיקה (ראו "ביולוגיה" מאת אריסטו) ואף קודם לכן, אף כי הביולוגיה התמסדה כדיסציפלינה מדעית רק במאה ה-19, אחרי תהליך התגבשות במהלך המאות ה-17 וה-18.
התפתחות זו הגיעה אחרי התמסדות מדע ניסויי בתחומי הפיזיקה והכימיה והתפתחות טכנולוגית בתחום האופטיקה שאפשרה את גילוי המיקרואורגניזם ואת המבט בהגדלה על חלקי החומר החי בעזרת מיקרוסקופ. גם התפתחות התיעוד והפצת ידע בזכות המצאת הדפוס היו קריטיים לתהליך; הצטברות ידע מסודר על בעלי חיים שניתן לראות בעין בלתי מזוינת, על מאובנים ועל תופעות רפואיות. התפתחות התיעוד אפשרה את התפתחות הטקסונומיה (ביולוגיה), מדע העוסק במיון, בסיווג ובשיום (כלומר, נתינת שמות) של בעלי החיים המוכרים ובאנטומיה השוואתית.
לפי התפיסה האסטרוביולוגית, החיים התאפשרו בכדור הארץ, הודות להימצאותו באזור הישיב, המאפשר קיום מים במצב צבירה של נוזל, דבר שבפני עצמו מאפשר תווך של תגובות ביוכימיות. עם התפתחות אפשרות גילוי כוכבי לכת חוץ-שמשיים, נבדקת גם הימצאותם באזור ישיב, ביחס לכוכב האם שלהם.
ראו גם

מוצא החיים
משמעות החיים
חיים מחוץ לכדור הארץ
מוות
הערות שוליים

↑  Mautner, Michael Noah., Seeding the universe with life : securing our cosmological future, galactic ecology, astroethics and directed panspermia, Christchurch, N.Z.: Legacy Books, 2004
↑  Serhiy A. Tsokolov, Why is the definition of life so elusive? Epistemological considerations, Astrobiology 9, 2009-5, עמ' 401–412 doi: 10.1089/ast.2007.0201
↑  Chris P. McKay, What is life--and how do we search for it in other worlds?, PLoS biology 2, 2004-9, עמ' E302 doi: 10.1371/journal.pbio.0020302
↑  Daniel E. Koshland, Special essay. The seven pillars of life, Science (New York, N.Y.) 295, 2002-03-22, עמ' 2215–2216 doi: 10.1126/science.1068489
↑  The American Heritage dictionary of the English language., 4th ed. [updated], Boston: Houghton Mifflin, 2006
↑  אבי בליזובסקי, ‏האם חייזרים בלתי נראים קיימים בקרבנו? אסטרוביולוגית מסבירה, באתר "הידען", 21 בינואר 2020
↑  תא דם אדום של יונקים ועופות הוא מקרה מיוחד בו מאבד התא את הגרעין במהלך היווצרותו מתא אב
| --- | --- |
בקרת זהויות :  NLI: 987007529230105171  BNE: XX530995  BnF: cb11933780m (data)  GND: 4034831-3  LCCN: sh85076810  NDL: 00570344  NKC: ph128022  TDVİA: hayat 
איור מ-1848 של מחזור החיים האנושי
תא פרוקריוטי (חיידק אמיתי במקרה זה) ותא אאוקריוטי
מודל ארכאופטריקס, ראשון העופות, אשר ירש מאפיינים רבים של זוחלים והוא מהווה חוליה מקשרת ביניהם.
צב ענק גלאפגוס, אחד מבעל החיים מאריכי הימים ביותר.
אורן האצטרובל הזיפני, הצמח העתיק ביותר בעולם, שגילו מעל 5,000 שנה.
האזור המזרחי (NBA)

| --- | --- |

 תחום:  כדורסל
 ארגון:  NBA
 מדינות:  ארצות הברית ארצות הברית   קנדה קנדה
 קבוצות:  15
 מירב הזכיות:  בוסטון סלטיקס (10 זכיות)
 תקופת הפעילות:  1970–הווה (כ־55 שנים)
 אלופה נוכחית:  מיאמי היט (זכייה שביעית)
 www.nba.com
האזור המזרחי (באנגלית: Eastern Conference) הוא אחד משני האזורים המרכיבים את ליגת ה-NBA, יחד עם האזור המערבי. שני האזורים מורכבים מ-15 קבוצות כל אחד המאורגנות בשלושה בתים.
המבנה הנוכחי אומץ בתחילת עונת 2004/2005, כאשר שארלוט הורנטס החלה לשחק בתור הקבוצה ה-30 של ה-NBA. הקמת הקבוצה הצריכה את המעבר של ניו אורלינס פליקנס מהבית המרכזי של המזרח לבית הדרום-מערבי החדש של המערב.
מבנה

האזור המזרחי מורכב מ-3 בתים, מצפון לדרום: הבית האטלנטי, הבית המרכזי והבית הדרום-מזרחי, כשבכל אחד 5 קבוצות. עם זאת, מה שקובע מי תעלה לפלייאוף ה-NBA היא טבלת האזור כולו, ולא הבתים. 6 הקבוצות המדורגות ראשונות מעפילות באופן אוטומטי, והקבוצות המדורגות 7–10 נכנסות לטורניר פליי-אין. לאחר טורניר הפליי-אין, בו עולות שתי קבוצות, מתחיל הסיבוב הראשון: מקום 1 נגד מנצחת הפליי-אין האחרון, מקום 2 נגד מנצחת הפליי-אין הראשון, מקום 3 נגד מקום 6 וכן הלאה. מנצחות הסדרות מעפילות לסיבוב הבא. הסדרות נערכות בפורמט סדרת הטוב מ-7, כשהמדורגת למעלה יותר מארחת את 2 המשחקים הראשונים, הנמוכה את ה-2 האחרים, ולאחר מכן – במידת הצורך – מדורגת גבוהה, מדורגת נמוכה, מדורגת גבוהה. הקבוצה הראשונה שמנצחת 4 משחקים מעפילה לסיבוב הבא. בהמשך נערך עוד סיבוב, והמנצחות בו עולות לגמר המזרח. מי שמנצחת בסדרת גמר המזרח מוכתרת כאלופת המזרח ומעפילה לגמר ה-NBA נגד אלופת האזור המערבי.
מבנה > תרשים מבנה הפלייאוף > פליי-אין

הפליי-אין נערך במשחק אחד, המנצחת במשחק 7–8 ובסיבוב 2 עולה לפלייאוף (הראשונה כמקום 7 נגד מקום 2, השנייה כמקום 8 נגד מקום 1).
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | סיבוב 1 | סיבוב 1 |  |  | סיבוב 2 | סיבוב 2 |

|  |   |   |  |  |  |  |
|  |  מקום 7 |   |   |  |  |  |
|  |  מקום 8 |   |   |  |  |  |
|  |  |  |   |  |  |  |
|  |  |  |   |  |   |   |
|  |  |  |   |  |  מפסידה 7–8 |   |
|  |  |  |   |   |  מנצחת 9–10 |   |
|  |  |  |   |   |  |  |
|  |   |   |   |   |  |  |
|  |  מקום 9 |   |   |   |  |  |
|  |  מקום 10 |   |   |   |  |  |
מבנה > תרשים מבנה הפלייאוף > הפלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | סיבוב ראשון | סיבוב ראשון |  |  | חצי גמר המזרח | חצי גמר המזרח |  |  | גמר המזרח | גמר המזרח |
:  
|  | סיבוב ראשון 1 | סיבוב ראשון 1 |   |   |  |  |   |   |  |  |
|  | סיבוב ראשון 1 | סיבוב ראשון 1 |   |   |  |  |   |   |  |  |
|  |  מקום 1 |    |   |   |  |  |   |   |  |  |
|  |  מקום 1 |    |   |   | חצי גמר אזורי 1 | חצי גמר אזורי 1 |   |   |  |  |
|  |  מנצחת סיבוב 2 (פליי-אין) |    |   |   | חצי גמר אזורי 1 | חצי גמר אזורי 1 |   |   |  |  |
|  |  מנצחת סיבוב 2 (פליי-אין) |    |   |   |  מנצחת סיבוב ראשון 1 |    |   |   |  |  |
|  | סיבוב ראשון 2 | סיבוב ראשון 2 |   |   |  מנצחת סיבוב ראשון 1 |    |   |   |  |  |
|  | סיבוב ראשון 2 | סיבוב ראשון 2 |   |   |  מנצחת סיבוב ראשון 2 |    |   |   |  |  |
|  |  מקום 4 |    |   |   |  מנצחת סיבוב ראשון 2 |    |   |   |  |  |
|  |  מקום 4 |    |   |   |  |  |   |   |   |   |
|  |  מקום 5 |    |   |   |  |  |   |   |   |   |
|  |  מקום 5 |    |   |   |  |  |   |   |  מנצחת חצי גמר אזורי 1 |    |
|  | סיבוב ראשון 3 | סיבוב ראשון 3 |   |   |  |  |   |   |  מנצחת חצי גמר אזורי 1 |    |
|  | סיבוב ראשון 3 | סיבוב ראשון 3 |   |   |  |  |   |   |  מנצחת חצי גמר אזורי 2 |    |
|  |  מקום 2 |    |   |   |  |  |   |   |  מנצחת חצי גמר אזורי 2 |    |
|  |  מקום 2 |    |   |   | חצי גמר אזורי 2 | חצי גמר אזורי 2 |   |   |  |  |
|  |  מנצחת סיבוב 1 (פליי-אין) |    |   |   | חצי גמר אזורי 2 | חצי גמר אזורי 2 |   |   | גמר ה-NBA | גמר ה-NBA |
|  |  מנצחת סיבוב 1 (פליי-אין) |    |   |   |  מנצחת סיבוב ראשון 3 |    |   |   | גמר ה-NBA | גמר ה-NBA |
|  | סיבוב ראשון 4 | סיבוב ראשון 4 |   |   |  מנצחת סיבוב ראשון 3 |    |   |   |    |    |
|  | סיבוב ראשון 4 | סיבוב ראשון 4 |   |   |  מנצחת סיבוב ראשון 4 |    |   |   |    |    |
|  |  מקום 3 |    |   |   |  מנצחת סיבוב ראשון 4 |    |   |   |  אלופת המזרח |    |
|  |  מקום 3 |    |   |   |  |  |   |   |  אלופת המזרח |    |
|  |  מקום 6 |    |   |   |  |  |   |   |  אלופת המערב |    |
|  |  מקום 6 |    |   |   |  |  |   |   |  אלופת המערב |    |
קבוצות

| קבוצה | בית | מקום | שנים |
| --- | --- | --- | --- |
| אטלנטה הוקס | דרום-מזרחי | אטלנטה, ג'ורג'יה | 1970 – היום |
| בוסטון סלטיקס | אטלנטי | בוסטון, מסצ'וסטס | 1970 – היום |
| ברוקלין נטס | אטלנטי | ברוקלין, ניו יורק | 1976 – היום |
| שארלוט הורנטס | דרום-מזרחי | שארלוט, קרוליינה הצפונית | 1988–2002; 2004 – היום |
| שיקגו בולס | מרכזי | שיקגו, אילינוי | 1980 – היום |
| קליבלנד קאבלירס | מרכזי | קליבלנד, אוהיו | 1970 – היום |
| דטרויט פיסטונס | מרכזי | דטרויט, מישיגן | 1978 – היום |
| אינדיאנה פייסרס | מרכזי | אינדיאנפוליס, אינדיאנה | 1979 – היום |
| מיאמי היט | דרום-מזרחי | מיאמי, פלורידה | 1989 – היום |
| מילווקי באקס | מרכזי | מילווקי, ויסקונסין | 1980 – היום |
| ניו יורק ניקס | אטלנטי | מנהטן, ניו יורק | 1970 – היום |
| אורלנדו מג'יק | דרום-מזרחי | אורלנדו, פלורידה | 1989–1990; 1991 – היום |
| פילדלפיה 76' | אטלנטי | פילדלפיה, פנסילבניה | 1970 – היום |
| טורונטו ראפטורס | אטלנטי | טורונטו, אונטריו | 1995 – היום |
| וושינגטון ויזארדס | דרום-מזרחי | וושינגטון די. סי. | 1970 – היום |
קבוצות > קבוצות לשעבר

| קבוצה | מקום | שנה |
| --- | --- | --- |
| באפלו ברייבס (כיום לוס אנג'לס קליפרס) | באפלו, ניו יורק | 1970 |
| סינסינטי רויאל (כיום סקרמנטו קינגס) | סינסינטי, אוהיו | 1970 |
| יוסטון רוקטס | יוסטון, טקסס | 1972 |
| ניו אורלינס ג'אז (כיום יוטה ג'אז) | ניו אורלינס, לואיזיאנה | 1974 |
| ניו אורלינס הורנטס (כיום ניו אורלינס פליקנס) | ניו אורלינס, לואיזיאנה | 2002 |
| סן אנטוניו ספרס | סן אנטוניו, טקסס | 1976 |
קבוצות > ציר זמן

| --- | --- |
: קבוצה שנמצאת כעת באזור
: קבוצה שעזבה את האזור
אליפויות המזרח לפי מועדון

בוסטון סלטיקס – 11
מיאמי היט – 7
שיקגו בולס – 6
קליבלנד קאבלירס – 5
דטרויט פיסטונס – 5
פילדלפיה 76' – 5
בולטימור/וושינגטון בולטס – 4
ניו יורק ניקס – 4
ניו ג'רזי נטס – 2
אורלנדו מג'יק – 2
אינדיאנה פייסרס – 1
מילווקי באקס – 2
טורונטו ראפטורס – 1
משחק האולסטאר

מ-1951 עד 2017 (66 משחקי אולסטאר) הורכב משחק האולסטאר מנבחרת המזרח ונבחרת המערב, והמאזן ביניהן עומד על 37–29 לטובת המזרח.
ראו גם

ליגת ה-NBA
מבנה ה-NBA
האזור המערבי (NBA)
| קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המערבי | קבוצות ליגת ה-NBA> האזור המערבי | קבוצות ליגת ה-NBA> האזור המערבי |
| --- | --- | --- | --- | --- | --- |
| הבית האטלנטי | הבית המרכזי | הבית הדרום־מזרחי | הבית הצפון־מערבי | הבית הפאסיפי | הבית הדרום־מערבי |
| בוסטון סלטיקס | שיקגו בולס | אטלנטה הוקס | דנוור נאגטס | גולדן סטייט ווריורס | דאלאס מאבריקס |
| ברוקלין נטס | קליבלנד קאבלירס | שארלוט הורנטס | מינסוטה טימברוולבס | לוס אנג'לס קליפרס | יוסטון רוקטס |
| ניו יורק ניקס | דטרויט פיסטונס | מיאמי היט | אוקלהומה סיטי ת'אנדר | לוס אנג'לס לייקרס | ממפיס גריזליס |
| פילדלפיה 76' | אינדיאנה פייסרס | אורלנדו מג'יק | פורטלנד טרייל בלייזרס | פיניקס סאנס | ניו אורלינס פליקנס |
| טורונטו ראפטורס | מילווקי באקס | וושינגטון ויזארדס | יוטה ג'אז | סקרמנטו קינגס | סן אנטוניו ספרס |
רוז'ריו סני

רוג'ריו מוקה סני (בפורטוגזית: Rogério Mücke Ceni; נולד ב-22 בינואר 1973) הוא מאמן כדורגל מקצועי ברזילאי ושוער עבר, המשמש כמאמן באהיה. הוא נחשב לאחד משוערי הכדורגל הברזילאים הגדולים בכל הזמנים ומוכר על ידי הפדרציה הבין-לאומית להיסטוריה וסטטיסטיקה של הכדורגל כשוער שכבש את מספר השערים הגבוה ביותר בתולדות הכדורגל. במהלך שיא הקריירה שלו (2005–2008) הוכר גם כאחד מהשוערים הטובים בעולם.
מרבית הקריירה המקצועית הארוכה של סני, שנמשכה 25 שנים, הייתה במדי סאו פאולו, כשהוא מחזיק בשיא ההופעות במדי הקבוצה עם 1,237 משחקים. הוא זכה ב-20 תארים משמעותיים, בהם שלוש אליפויות ברזיל, שני קופה ליברטדורס ואליפות העולם למועדונים 2005. במהלך הקריירה כבש 129 שערים, רובם מבעיטות חופשיות ופנדלים, ואחד מהם במשחק שוטף.
סני ייצג את נבחרת ברזיל ב-17 משחקים במהלך הקריירה שלו, והיה חלק מהסגל שזכה במונדיאל 2002 ובגביע הקונפדרציות 1997, וכן השתתף במונדיאל 2006.
קריירה בינלאומית

שחקן נבחרת ברזיל במשך תשע שנים, סני רשם 16 הופעות בינלאומיות. הוא נכלל בסגלים שזכו בגביע הקונפדרציות 1997 ובמונדיאל 2002. הוא גם היה בסגל הנבחרת במונדיאל 2006, אם כי עדיין לא התאושש לחלוטין מפציעת ברך). סני השתתף רק בשני משחקים בטורנירי הגמר: בניצחון 3–2 על מקסיקו בגביע הקונפדרציות 1997 ובניצחון 4–1 על יפן במונדיאל 2006.
קריירת אימון > סאו פאולו

בדצמבר 2016, מונה רוג'ריו סני למאמן סאו פאולו, כאשר האנגלי מייקל ביאל והצרפתי שארל אמברט הצטרפו כעוזריו. ב-3 ביולי 2017, לאחר תוצאות רעות – סאו פאולו הודחה מאליפות מדינת סאו פאולו, הגביע הברזילאי וקופה סודאמריקנה תוך חודש והייתה מתחת לקו האדום בליגה הברזילאית, הוא פוטר.
קריירת אימון > פורטלזה

ב-2018 מונה סני לתפקיד מאמן פורטלזה. ב-3 בנובמבר של אותה שנה, פורטלזה העפילה לליגה הראשונה ובתוך שבעה ימים, הקבוצה זכתה באליפות ליגת המשנה בפעם הראשונה בהיסטוריה שלה. ב-2019, פורטלזה גם זכתה באליפות סיארה ובקופה דו נורדאסטה.
קריירת אימון > קרוזיירו

ב-11 באוגוסט 2019, מונה סני לתפקיד מאמן קרוזיירו. אך ב-26 בספטמבר פוטר לאחר שהתעמת עם השחקנים המרכזיים בקבוצה, במיוחד תיאגו נביס ודדה.
קריירת אימון > פורטלזה

שלושה ימים לאחר פיטוריו מקרוזיירו, הודיעו על מינויו של סני במועדונו הקודם פורטלזה, במקומו של זה ריקרדו. ב-22 באוקטובר 2020, זכה שוב בתואר אליפות סיארה, תוארו הרביעי עם פורטלזה.
קריירת אימון > פלמנגו

ב-10 בנובמבר 2020, חתם סני על חוזה עם פלמנגו עד דצמבר 2021, בתפקיד מאמן, לאחר פיטוריו של דומנק טורנט. הוא זכה באליפות ברזיל ובאליפות ריו דה ז'ניירו עם הקבוצה, אך פוטר ב-10 ביולי 2021.
קריירת אימון > סאו פאולו

סני חזר לסאו פאולו ב-13 באוקטובר 2021, כשמונה למאמן במקומו של הרנאן קרספו. הוא הפסיד בגמרי אליפות מדינת סאו פאולו וקופה סודאמריקנה נגד פאלמיירס ואינדפנדיינטה דל ואייה בהתאמה. ב-19 באפריל 2023, פוטר סני מתפקידו כמאמן.
קריירת אימון > באהיה

ב-9 בספטמבר 2023, סני החליף את רנאטו פאיבה בתפקיד המאמן של באהיה.
סגנון משחק

סני הוא מומחה לכדורי עונשין, סני בעט את הבעיטות החופשיות והפנדלים של סאו פאולו מ-1997 ועד פרישתו, תקופה בה כבש 131 שערים. התקפית, עזר לקבוצה במספר היבטים, הבולט שבהם הוא כיבוש שערים, איך הוא גם עזר במצבים נייחים אחרים, וכן במשחק השוטף עם מסירות וניהול המשחק מרחבת השוער.
הוא היה ידוע גם כשוער מצוין עם יכולת טובה בהדיפת בעיטות. למשל, בגמר אליפות העולם למועדונים 2005, בו גברה סאו פאולו על ליברפול 1–0, הצטיין בשמירה על השער והוא נבחר למצטיין בטורניר.
הוא נחשב לאחד השוערים הגדולים ביותר של ברזיל. בלט בזכות הנחישות ואריכות הימים בקריירה שלו, שהרי פרש מגיל 40 ומעלה.
תארים > כשחקן

אליפות מטאו גרוסנסה: 1990
הגביע הבין-יבשתי 1993
אליפות העולם למועדונים - 2005
קופה ליברטדורס: 1993, 1995
אליפות ברזיל: 2006, 2007, 2008
אליפות סאו פאולו: 1992, 1998, 2000, 2005
גביע רקופה סודאמריקנה: 1993, 1994
סופרקופה ליברטדורס: 1993
קופה קונמבול: 1994
קופה מאסטר קונמבול: 1996
טורניר ריו - סאו פאולו: 2001
קופה סודאמריקנה: 2012
גביע העולם 2002
גביע הקונפדרציות 1997
כדור הזהב של ברזיל: 2008
השחקן המצטיין בקופה ליברטדורס: 2005
השחקן המצטיין באליפות העולם למועדונים: 2005
שחקן העונה בליגה הברזילאית: 2006, 2007
תארים > כמאמן

גביע פלורידה: 2017
אליפות ליגת המשנה בברזיל: 2018
אליפות סיארה: 2019, 2020
קופה דו נורדאסטה: 2019
אליפות ברזיל: 2020
הסופרקאפ הברזילאי: 2021
אליפות ריו דה ז'ניירו: 2021
טיסה 9525 של ג'רמנווינגס

| --- | --- |

המטוס שהתרסק במהלך טיסה 9525 צולם במאי 2014
 תאריך:  24 במרץ 2015
 מיקום:  האלפים של פרובאנס עילית, צרפת
 גורם:  התאבדות של טייס
 קואורדינטות:  44°16′48″N 6°26′20″E﻿ / ﻿44.280083°N 6.43875°E﻿ / 44.280083; 6.43875
 הרוגים:  150
 פצועים:  0
 ניצולים:  0
 המעורבים באסון

כלי טיס
 כלי טיס:  איירבוס A320-211
 מספר זנב:  D-AIPX
 מוצא:  נמל התעופה של ברצלונה-אל פראט, ספרד
 יעד:  נמל התעופה הבינלאומי דיסלדורף, גרמניה
 מפעיל:  ג'רמנווינגס
 נוסעים:  144
 אנשי צוות:  6
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מקום ההתרסקות(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מקום ההתרסקות(למפת פרובאנס-אלפ-קוט ד'אזור רגילה) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןמקום ההתרסקות(למפת פרובאנס-אלפ-קוט ד'אזור מוגדלת) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןמקום ההתרסקות
 
תרשים של מסלול הטיסה
גרף המתאר את גובה הטיסה
טיסה 9525 של ג'רמנווינגס (4U9525) הייתה טיסה של חברת התעופה הזולה ג'רמנווינגס, שהייתה בדרכה מנמל התעופה של ברצלונה שבספרד לנמל התעופה של דיסלדורף שבגרמניה. המטוס התרסק ב-24 במרץ 2015, סמוך לשעה 10:40, באלפים הצרפתיים, במחוז האלפים של פרובאנס עילית בצרפת, כשעל סיפונו 150 נוסעים ואנשי צוות אשר נהרגו כולם כתוצאה מהפגיעה בקרקע.
בחקירה התברר כי טייס המשנה, אנדראס לוביץ, התאבד כאשר ריסק את המטוס בכוונת תחילה.
רקע

המטוס, מדגם איירבוס A320, המריא לראשונה ב-24 בנובמבר 1990. הוא צבר 58,300 שעות טיסה ב-46,700 טיסות. המטוס היה בטיסה מברצלונה שבספרד לדיסלדורף שבגרמניה. קברניט המטוס היה פטריק זונדרהיימר, בעל 10 שנות ניסיון כטייס, שבהן צבר כ-6,000 שעות טיסה. טייס המשנה היה אנדראס לוביץ בן ה-27, שצבר 630 שעות טיסה. צוות המטוס כלל גם ארבעה דיילים. במטוס היו 144 נוסעים, מרביתם גרמנים וספרדים, ובהם 16 תלמידים ושני מורים, שחזרו מתוכנית חילופי תלמידים בברצלונה.
הטיסה

המטוס המריא מנמל התעופה של ברצלונה ב-24 במרץ 2015 בשעה 10:01, ותוכנן להגיע ליעדו, נמל התעופה הבינלאומי דיסלדורף, בשעה 11:39. בשעה 10:40 נראה המטוס בפעם אחרונה על מסכי המכ"ם.
שברי המטוס נמצאו בדרום-מערב הרי האלפים, במחוז האלפים של פרובאנס עילית בצרפת. חקירת ההתרסקות נוהלה בידי המשרד לחקר וניתוח ביטחון התעופה האזרחית (BEA) של צרפת.
ב-26 במרץ 2015, יומיים לאחר ההתרסקות, פוענח מקליט הקול בתא הטייס (שהוא אחת משתי הקופסאות השחורות במטוס), ונמסר כי טייס המשנה, אנדראס לוביץ, ריסק אותו בכוונה. לפי התסריט שהתגבש בקרב החוקרים לתיאור עשר הדקות האחרונות של הטיסה, קברניט המטוס, פטריק זונדרהיימר, יצא מתא הטייס, כנראה בדרך לשירותים, לאחר שבשעה 10:30 קיבל הנחיות מהבקרה האווירית. המטוס היה בשלב זה בגובה שיוט של 38 אלף רגל (11,500 מטר) מעל טולון שבצרפת. עם יציאתו של הקברניט, ביטל טייס-המשנה לוביץ את השיוט האוטומטי והורה למטוס להנמיך, בקצב של יותר מ-3,000 רגל לדקה, במהירות קטלנית של למעלה מ-350 קשר. שתי דקות לאחר שיצא, ניסה הקברניט לחזור לתא הטייס, אך גילה שאינו מסוגל לפתוח את הדלת, משום שלוביץ נעל אותה מבפנים. זונדרהיימר החל לדפוק על הדלת, אך לוביץ לא הגיב. לוביץ לא הגיב גם לקריאות הבקרה האווירית, ובהתאם לנוהל, הוזנקו מטוסי קרב צרפתיים לקראת מטוס הנוסעים. זונדרהיימר ואנשי צוות נוספים ניסו לפרוץ בכוח לתא הטייס, אולם ללא הצלחה. בשניות האחרונות לפני ההתרסקות, הבינו הנוסעים את העומד להתרחש והגיבו בצרחות. נתוני הקופסה השחורה השנייה, שנמצאה כעבור ימים אחדים, חיזקו את מסקנות החוקרים. ניתן לשמוע בהקלטה את הקברניט מנסה לפרוץ את הדלת באמצעות לום שנמצא במטוס למקרה חירום, אך ללא הצלחה. נתוני הקופסה השחורה מצביעים על כך שמיד אחרי שעזב הקברניט את תא הטייס, הורה לוביץ לטייס האוטומטי להנמיך.
שניות לפני ההתרסקות הופעלה התראה קולית שהמטוס בגובה מסוכן, אך לוביץ לא התייחס לכך.
לאחר מכן אף התברר שטייס המשנה תכנן את ההתאבדות כשבטיסה הקודמת ביצע תרגול יבש בירידה ל-100 רגל בשעה שהקברניט לא היה בתא הטייס. נתונים ששללו את האפשרות לאובדן הכרה של טייס המשנה והטלת מלוא האחריות לשלום המטוס על כתפיו.
מחקירת נתונים הרפואיים והנפשיים של לוביץ עלה שהוא סבל מהפרעות נפשיות קשות וביקר אצל כ-41 רופאים מאז הוציא את רישיון הטיס שלו ב-2009. בנוסף לכך, כשבוע לפני התאונה, רופא המליץ לו שלא לטוס.
ההרוגים לפי מדינות

| מדינה | נוסעים |
| --- | --- |
גרמניה גרמניה: 70
ספרד ספרד: 51
הממלכה המאוחדת הממלכה המאוחדת: 3
קזחסטן קזחסטן: 3
ארגנטינה ארגנטינה: 3
איראן איראן: 2
אוסטרליה אוסטרליה: 2
מקסיקו מקסיקו: 2
יפן יפן: 2
מרוקו מרוקו: 2
קולומביה קולומביה: 2
ונצואלה ונצואלה: 2
ארצות הברית ארצות הברית: 1
בלגיה בלגיה: 1
דנמרק דנמרק: 1
הולנד הולנד: 1
טורקיה טורקיה: 1
ישראל ישראל: 1
צ'ילה צ'ילה: 1
סך הכול: 151
בעקבות ההתרסקות

כללי הרשות התעופה הפדרלית האמריקאית (FAAׂ) קובעים שבמקרה שאחד משני הטייסים יוצא מתא הטייס, חייב איש צוות אוויר אחר להחליפו, עד לחזרתו לתא הטייס. כלל זה אינו נדרש באיחוד האירופי. בעקבות מסקנות החוקרים, לפיהן טייס המשנה ניצל את שהייתו לבד בתא הטייס כדי לרסק את המטוס, הודיעו חברות תעופה אירופיות אחדות על כוונתן לאמץ את הנוהל האמריקאי, וב-27 במרץ 2015 פרסמה הסוכנות האירופית לבטיחות תעופה (EASA) המלצה לנוהל דומה.
ראו גם

טיסה 470 של LAM מוזמביק איירליינס
הערות שוליים

↑  Pamela Engel, Michael B.Kelley, A plane with 150 people aboard crashed in France — no survivors expected, Business Insider, 24 March 2015
↑  ג'ון הנלי, הזנקת מטוסי הקרב והמאבק בדלת תא הטייס: הדקות האחרונות של טיסה 4U9525, באתר הארץ, 27 במרץ 2015
↑  ממצאים חדשים אישרו: לוביץ האיץ בכוונה לקראת ההתרסקות המטוס, באתר nana10‏, 4 באפריל 2015
↑  ספיר פרץ, ‏התרסקות המטוס בצרפת: פורסם שמו של הישראלי שנהרג, באתר גלובס, 25 במרץ 2015
↑  Germanwings crash prompts airlines to introduce cockpit ‘rule of two’, Guardian, 26 March 2015
↑  2015-04 : Authorised persons in the flight crew compartment, באתר הרשות האירופית לבטיחות בתעופה